钦定古今图书集成/明伦汇编/氏族典/第172卷 > 《廖用贤尚友录》 > 关骥
## 钦定古今图书集成/明伦汇编/氏族典/第172卷 > 《廖用贤尚友录》 > 关骥

按《广东通志》：“骥字德甫，南海九江人。领万历甲午乡
荐，甲辰成进士。初授全椒令，教民农桑，加意学校，分较南闱，所录皆名隽。台使交章荐之，量移嘉兴丞。壬
子当入计，郡邑并缺，骥以一人总六篆，听决如流，事
无留牍。癸丑擢比部郎，奉敕谳狱江南，平反者数百
人，冤滞赖雪。事竣迁宁国守，旋擢观察副使，督学粤”
西。崇雅黜浮，先行谊，后文艺；两江人士，翕然化之。会
当轴有求贿者，遂解组归。